section_heading: Radnja
paragraph_text: Silvio i Paulie prisiljavaju Richieja Aprilea da pomogne Beansieju Gaeti šaljući svoga nećaka, Vita Spataforea, i nekoliko građevinskih radnika kako bi na Beansiejevoj kući napravili rampu za invalidska kolica. Richie isprva odbije; međutim, nakon što je čuo kako zahtjev dolazi od Tonyja, Richie pošalje Vita i jednog suradnika da se pobrinu da se posao odradi propisno. Tony zatim od Gie Gaeta čuje kako je posao obavljen napola i kako se radnici više nisu vratili. Richie kaže da će ga dovršiti s vremenom jer on trenutno renovira kuću Livije Soprano. Kao znak prijateljstva, Richie daje Tonyju jaknu od perja iz sedamdesetih koja je pripadala opakom Roccu DiMeu. Richie se počne hvaliti kako je Rocco smatran najopakijom osobom u okolini i da ga sada nema zato što je se za to pobrinuo sam Richie. Tony s oklijevanjem prihvati gestu, ali zatim proslijedi dar strojaru iz Poljske (koji trenutno radi kao taksist) — mužu svoje kućne pomoćnice, Liliane. Richie ugleda Lilianina muža kako nosi jaknu nakon što je došao Carmeli donijeti neko jelo koje je spremio. Richie se deprimira i razljuti.